बहुत बना चुके यूपी की इमेज, अब नई दूकान खोजो. यूपी सरकार में विकास और प्रोफेशनलिज्‍म की सरपरस्‍ती और नुमाइंदगी कर रहे शख्‍स ने तो कम से कम यही इशारा कर दिया है. कई मौकों पर इस नुमाइंदे को लगभग साफ तौर पर सख्‍त इशारा कर दिया गया है कि सरकार की इमेज बिल्डिंग के बजाय अपनी आलीशान बिल्डिंग बनाने की कोशिशें बर्दाश्‍त नहीं की जाएंगी. भइये, बहुत बेच चुके अब सरकार को, अब तो निकलो मेरे घर से बाहर. सत्‍ता और दलाली के गलियारों में सदाएं गूंजने भी लगीं हैं कि: अरे, बाकायदा बे-बाइज्‍जत करके ही निकाला जाए तुमको, तब समझ में आयेगा क्‍या.